**Správa o činnosti misijného klubu SMH v K o b y l á c h za rok 2019**

Činnosť misijného klubu v tomto období bola sprevádzaná predovšetkým pomocou misiám v Afrike. Všetky modlitby našich členov, púte a modlitbové aktivity vo farnosti boli viac zamerané na pomoc v misiách predovšetkým slovenským misionárom.

Našou veľkou aktivitou bola pomoc pátrovi Humeňanskému na misiách v Rwande a Kamerune so zabezpečením auta pre túto misiu v hodnote 200 € a bohuznáma rodina venovala matrac pre núdznych a finančnou pomocou na poštovné 50 € . V Rwande pôsobí páter Vlastimil Chovanec, ktorý bol na dovolenke počas leta a podporili sme jeho misiu 500 €.

Každoročne prvoprijímajúcim deťom zakupujeme misijné ružence a obrázky s modlitbou ináč to nebolo ani v tomto roku v hodnote 23,20 €. Tohto roku sme obdarovali misijnými ružencami z PMD aj našich birmovancov v hodnote 70,00 €.

Pápežské misijné diela košickej arcidiecézy usporadúvajú každoročne vedomostnú súťaž pre žiakov II. Stupňa základných škôl. Tohtoročnej súťaže sa zúčastnili Petra a Alexandra Hanišové a Veronika Závodská. Občerstvenie a cestovné na túto akciu, ktorá sa konala v Prešove poskytli členovia misijného klubu v celkovej hodnote 15,00 €.

Aj tohto roku sme sa zapojili do akcie“Boj proti hladu“, ktorú poriadajú „Vincentínky“, aby sme tak pomohli hladujúcich. Pečením a predajom perníčka naše členky ako aj účastníčky misijných súťaží sa podieľali na pomoci hladujúcim v Afrike a farníci zakúpením tohto medovníkového srdiečka pomohli v celkovej hodnote 1 170,- €. Podpora misionárov 50 €.

V Advente pravidelne konáme akciu „Vitamínový cukrík pre Afriku“. Darované cukríky ako aj milodary na poštovné nám každoročne umožňujú zaslať deťom v Afrike 38 kg vitamínových cukríkov. Poštovné na tieto balíky bolo 306,50,- €. V tomto adventnom období naše členky usporiadali misijný jarmok s výťažkom v hodnote 455,- € na misie.

Z príležitosti konania misijného snemu sme SMH podpotili 50 €.

Celý rok sme v modlitbách mysleli na nášho novokňaza Christoffera, ktorý ukončil štúdia na bohosloveckej fakulte a je v pastorácii. Už druhý rok máme nového bohoslovca Pierra, ktorého podporujeme spolu s farským spoločenstvom v hodnote 600 €.

Adopciou srdca pre Alicu pokračujeme v tomto projekte a každý rok prispievame sumou 192,- €.

Od apríla tohto roku sa stretáva modlitbové spoločenstvo sv. Jána Pavla II, ktoré sa modlí na úmysly sv. Otca Františka, za misijné krajiny a misionárov pôsobiacich v týchto krajinách ,za adoptovaných bohoslovcov a za naše rodiny.

Misijný klub Kobyly, Božena Fedorová